Z A P I S N I K
28. sjednice Vijeća Mjesnog odbora Markuševec,
održane u ponedjeljak 25. rujna 2023.
u prostorijama DD Markuševec, Zagreb, Trg sv. Šimuna 5
s početkom u 19:00 sati

NAZOČNI ČLANOVI VIJEĆA:
Tomislav Antolović, Nenad Cebić, Brankica Habijanec, Lobel Machala, Marko Đukić i Josip Kobasić 

NENAZOČNI ČLANOVI VIJEĆA:
Antonio Grivić

OSTALI NAZOČNI:
Nitko

Predsjedava: Tomislav Antolović, predsjednik Vijeća
Zapisnik vodi: Brankica Habijanec

Predsjednik usvaja Zapisnik 27. sjednice Vijeća održane 28. kolovoza 2023. na temelju jednoglasnog slaganja svih prisutnih vijećnika, te otvara 28. sjednicu Vijeća Mjesnog odbora Markuševec.


D N E V N I     R E D

1. Zahtjevi za korištenje prostora
2. Tekuća problematika
3. Pitanja, prijedlozi i obavijesti


Ad.1. Zahtjevi za korištenje prostora	
	Vijećnici jednoglasno odobravaju tri zahtjeva za korištenje prostora: 1. Tambura clubu Zagreb, 2. Biciklističkom klubu Vid Ročić i 3. Hrvatsko kulturno umjetničkom društvu "Prigorec" Markuševec.


Ad.2. Tekuća problematika
	1. Vijećnici ponovno šalju zahtjev za farbanjem horizontalne signalizacije oko škola u Markuševcu. Prvi Zahtjev je poslan u mjesecu srpnju, drugi Zahtjev je poslan u mjesecu rujnu.

Vijeće Mjesnog odbora Markuševec jednoglasno donosi - Zaključak o prijedlogu održavanja (farbanja) horizontalne signalizacije u blizini odgojno-obrazovnih ustanova na području Markuševca.
Ovaj Zaključak se upućuje Vijeću Gradske četvrti Podsljeme i Gradskom uredu za mjesnu samoupravu, civilnu zaštitu i sigurnost.

	2. Vijećnici su na 27. Sjednici tražili sanaciju asfalta preko mostića na dvije lokacije. Stvorilo se ulegnuće ceste na prijelazima ceste preko potoka. (Jedna lokacija je kod adrese ulica Štefanovec 40, mostić pored Shell benzinske postaje, a druga je mostić na ulazu prema ulici Štefanovec 143-157, preko puta Doma za starije i nemoćne Markuševec.)
Tada je vijeće Mjesnog odbora Markuševec donijelo - Zaključak o sanaciji ceste koji se uputio na Vijeće Gradske četvrti Podsljeme i Gradskom uredu za mjesnu samoupravu, civilnu zaštitu i sigurnost.
Molimo informacije od nadležnih po tom pitanju.

	3. Vijećnici su na 27. Sjednici tražili sanaciju šahtova na ulici Vida Ročića koji su udubljeni, rasklimani i nestabilni čime stvaraju buku i vibracije koje ometaju stanovnike koji žive uz cestu. Oštećuju vozila koja prelazi preko njih te ugrožavaju sigurnost.
Tada je vijeće Mjesnog odbora Markuševec donijelo - Zaključak o sanaciji šahtova na ulici Vida Ročića koji se uputio na Vijeće Gradske četvrti Podsljeme i Gradskom uredu za mjesnu samoupravu, civilnu zaštitu i sigurnost.
Molimo informacije od nadležnih po tom pitanju.

	4. Uz Bidrovečku cestu, prije vrtića, iznad k.br.28, zelenilo se raširilo prema cesti. Smanjuje vidljivost na promet i zaklanja prometni znak.
Vijeće Mjesnog odbora Markuševec donosi – Zaključak o prijedlogu komunalne aktivnosti redovnog održavanja javne površine od Bidrovečke ceste 28 do Bidrovečke ceste 32.
Zaključak se upućuje Vijeću Gradske četvrti Podsljeme i Gradskom uredu za mjesnu samoupravu, civilnu zaštitu i sigurnost.

	5. Spajanje Jazbine na Markuševečku cestu. Mjesto čestih prometnih nezgoda. Zbog uzbrdice na kojoj se sporedna cesta iz Jazbine spaja sa Markuševečkom cestom te zbog nejasne prometne regulative nesigurnost građana na tom mjestu je visoka.
 Vijeće Mjesnog odbora Markuševec donosi – Zaključak o prijedlogu postavljanja jasnije i dodatne signalizacije s ciljem povećanja sigurnosti dionika koji se kreću križanjem Jazbina – Markuševečka cesta.
Zaključak se upućuje Vijeću Gradske četvrti Podsljeme i Gradskom uredu za mjesnu samoupravu, civilnu zaštitu i sigurnost.

	6. Vijećnici mole informacije nadležnog Gradskog ureda o statusu projekta rekonstrukcije kružnog toga u Markuševcu na Trgu Sv. Šimuna.
Pitanje: U kojoj je fazi projekat i kada se očekuje početak radova?

	7. Krsišće 36. Stanarima Krsišća 36 nakon svake kiše u dvorište ulazi blato i šljunak nošeni kišom. Zahtjev za asfaltiranjem tog dijela ulice je poslan prije mnogo mjeseci.
Vijeće Mjesnog odbora Markuševec moli nastavak komunikacije po pitanju rješavanja Krsišća 36.
	8. Rijeznica. Šljunčani put pod utjecajem vremenskih prilika pun je rupa. Stanovnici Rijeznice mole popunjavanje rupa šljunkom.
Vijeće Mjesnog odbora Markuševec donosi – Zaključak o prijedlogu saniranja šljunčanog puta u Rijeznici.
Zaključak se upućuje Vijeću Gradske četvrti Podsljeme i Gradskom uredu za mjesnu samoupravu, civilnu zaštitu i sigurnost.

	9. Štefanovec 53. Kod Honde. Tamo se uzastopno sa kišama događaju izljevi blata na cestu. Stanovnici i građani koji koriste tu dionicu ceste upućuju zamolbu za rješavanjem problema.
Vijeće Mjesnog odbora Markuševec donosi – Zaključak o prijedlogu saniranja asfalta (ili drugog prihvatljivog riješenja od strane struke) kod Honde, na Ulici Štefanovec kod k.br. 53.
Zaključak se upućuje Vijeću Gradske četvrti Podsljeme i Gradskom uredu za mjesnu samoupravu, civilnu zaštitu i sigurnost.

10. Vijeće Mjesnog odbora Markuševec traži podatke koje aktivnosti iz asfalterskog programa u 2023. su realizirane, a koje aktivnosti iz asfaleterskog programa u 2023. nisu realizirane ali su u postupku.


Ad.3. Pitanja, prijedlozi i obavijesti


	
Dovršeno u 19:30 sati.

KLASA: 024-08/23-003/2046
URBROJ: 251-13-11-2/003-23-2
U Zagrebu, 25. rujna 2023.


Zapisnik obradila: Mirela Gašpert Bertić


Zapisničar: Brankica Habijanec


                                                                                                               Predsjednik
Vijeća Mjesnog odbora Markuševec
                                                                                                             Tomislav Antolović

